- Men nu skal tiden bruges på politik og ikke på organisation, siger den nordjyske formand

Mens flere både kredsformænd og menige medlemmer melder sig ud af Ny Alliance, vil den nordjyske kreds "se tiden an". - Vi må give partiet en chance og se hvilken drejning tingene tager, siger den nordjyske formand Helle Carlsson Christensen, Dronninglund, til TV2/NORD. Hun vil på nuværende tidspunkt ikke give et bud på, hvad der kan ske med den nordjyske kreds og de nordjyske lokalforeninger, hvis det fortsat smuldrer for Ny Alliance. - Vi må nu forlange af partiledelsen, at den begynder at bruge tid på at snakke politik frem for, at det hele går op i organisation, siger Helle Carlsson Christensen.